钦定古今图书集成/明伦汇编/氏族典/第307卷 > 《廖用贤尚友录》 > 商飞卿
## 钦定古今图书集成/明伦汇编/氏族典/第307卷 > 《廖用贤尚友录》 > 商飞卿

按《宋史商飞卿传》：“飞卿，字翚仲，台州临海人。淳熙初，
由太学登进士第，仕无为军教授，累官至工部郎官。
时韩𠈁胄柄国，气焰薰灼，飞卿既至，未尝辄一造请，
逾月即丐去，提举福建路常平茶盐事，擢监察御史。
以言事迕𠈁胄，罢为奉常。请外，以秘阁修撰为荆湖
南路转运判官，后改司农卿，总领江东、淮西军马钱”
粮，开禧中，就擢户部侍郎。𠈁胄举师，有旨俾飞卿军
前传宣抚劳，值金兵大至，几不免，以忧卒。